Toeriste in Frankryk na veiligheid gebring | Netwerk24
Toeriste in Frankryk na veiligheid gebring
Sowat 1 600 mense, meestal kampeerders, is na veiligheid gebring ná oorstromings in die suide van Frankryk. Honderde toeriste is met helikopters na veiligheid gebring.
Gard, Ardèche en Drôme is die gebiede wat die ergste getref is.
Verskeie mense is met geringe beserings na die hospitaal geneem.
Die meeste van die 350 kampeerders in die Gard-omgewing was van Nederland, sê Jean-Yves Chapelet, burgemeester van Bagnols.
’n Groep van 136 kinders van die Duitse stad Leverkusen is ook na veiligheid gebring.
Die Franse ministerie van binnelandse sake sê in ’n verklaring ses departemente is op ’n gereedheidsgrondslag geplaas om te help waar nodig, berig die BBC.
Meer as 400 brandbestryders, talle polisielede en vier helikopters is ontplooi.
’n 70-jarige Duitse man wat toesig gehou het oor die kinders in een van die kampterreine word vermis.
Hy het skuiling in sy karavaan gesoek maar dit is later in stukke naby die rivier gekry, berig Daily Mail.
In die Saint-Julien-de-Peyrolas-kampterrein is 119 kinders gered.
Meer oor: Frankryk | Oorstromings
150 000 dakloos ná vloede in Mianmar
Video: 20 dood toe tropiese storm Viëtnam tref
KYK: Premier besoek oorstroomde gebiede in Japan